open-index/open-wikipedia-markdown huggingface dataset:
কালাইগাঁও

**কালাইগাঁও** হল উত্তর-পূর্ব ভারতের একটি শহর এবং বিধানসভা কেন্দ্র। এটি আসাম রাজ্যের উদালগুড়ি জেলায় অবস্থিত। এখানকার গড় উচ্চতা ৩৭ মিটার, জলবায়ু আর্দ্র এবং অনুকূল, আপেক্ষিক আর্দ্রতা প্রায় ৮২% এর কাছাকাছি। বার্ষিক বৃষ্টিপাত প্রায় ২,০০০&nbsp;মিমি।

## ব্যুৎপত্তি
এই প্রাচীন জায়গার নামটির উৎস পাওয়া যাবে, এক প্রাচীন ব্রাহ্মণ পুরোহিত সম্পর্কে স্থানীয় কিংবদন্তিতে, তার নাম ছিল কেন্দুকালাই এবং সে কামাখ্যা মন্দিরের প্রধান পুরোহিত নিযুক্ত হয়েছিল। কিংবদন্তি অনুসারে, তার সংগীত প্রতিভা এবং দেবীর প্রতি তার নিষ্ঠার কারণে সে সম্ভবত কামাখ্যা দেবীকে মন্দিরে নশ্বর দেহে হাজির করতে এবং নৃত্য করাতে সক্ষম হয়েছিল। পূর্বের কচ রাজা নর নারায়ণ এই বিষয়টি জানতে পেরে দেবীকে দেখার ইচ্ছা প্রকাশ করেছিলেন। পুরোহিত রাজাকে মন্দিরের কাছেই লুকিয়ে একটি গর্ত দিয়ে নজর রাখতে বলল এবং তার উপাসনা শুরু করল। দেবী আবির্ভূতা হয়ে মন্দিরে নৃত্য শুরু করলেন, কিন্তু শেষ পর্যন্ত দেবী গর্ত দিয়ে রাজার চোখ দেখতে পেয়ে গেলেন, এবং পুরোহিতের বিশ্বাসঘাতকতার বিষয়টি জানতে পেরে গেলেন। কিংবদন্তির কিছু সংস্করণে বলা হয় যে দেবী রাজার রাজবংশকে এবং পুরোহিতকে অভিশাপ দিয়ে বলেছিলেন যে তারা আর কখনও মন্দিরে গেলে ধ্বংস হয়ে যাবে। অন্য বর্ণনায় বলা হয় যে, রাগান্বিত দেবী রাজাকে পাথরের মূর্তিতে পরিণত করেছিলেন এবং পুরোহিতের শিরশ্ছেদ করেছিলেন।

## জনসংখ্যার উপাত্ত
২০১১ সালের আদমশুমারির নথি অনুসারে, কালাইগাঁও মহকুমার মোট জনসংখ্যা ১১০৮৬২ জন, এর মধ্যে ৫৬২৮৫ জন (৫০.৭৭%) পুরুষ এবং ৫৪৫৭৭ জন (৪৯.২২%) মহিলা। কালাইগাঁওয়ের কয়েকটি গ্রাম দারাং জেলায় পড়ে, এবং সেখানকার জনসংখ্যা ২৪২৪৬ (১২৭২৩ জন পুরুষ এবং ১২৫২৩ জন মহিলা)। বাকি বেশিরভাগ গ্রামগুলি পড়ে উদালগুড়ি জেলায়, এবং সেখানকার জনসংখ্যা ৮৫,৬১৬ (৪৩,৫৬২ জন পুরুষ ও ৪২,০৫৪ জন মহিলা)।

## অর্থনীতি
এই জায়গার অর্থনীতি কৃষির উপর নির্ভরশীল। ধানের চাষাবাদ হল এখানকার প্রাথমিক কৃষিকাজ, এর পরেই আছে শাকসবজির চাষ।  
অবশ্য, গত কয়েক বছর ধরে, ভোগবাদের ফলে ভোগ্যপণ্যের ব্যবসায়ে যথেষ্ট বৃদ্ধি লক্ষ্য করা গেছে। ধান চাষে ভারী ফলনের কারণে, অনেক ছোট ছোট দেশি ধান কল শহরের আশেপাশে তৈরি হয়েছে। এরা আসামের অন্যান্য অঞ্চলে চাল সরবরাহ করে; গুয়াহাটি হচ্ছে চালের বৃহত্তম ভোক্তা। কালাইগাঁওয়ের ধান আসামে এখন নিজের আলাদা পরিচয় স্থাপন করেছে। এখানে ব্যাংকিং প্রতিষ্ঠানের পাশাপাশি বেশ কয়েকটি সমবায় সমিতি তৈরি হয়েছে।

এই জায়গাটিতে দুটি সাপ্তাহিক বাজারের দিন রয়েছে, একটি রবিবার এবং অন্যটি বৃহস্পতিবার। একটি অনন্য বৈশিষ্ট্য হচ্ছে যে প্রাণী সম্পদ কেনাবেচা প্রায় একচেটিয়াভাবে বৃহস্পতিবারে ঘটে, যা বিশ্বের এই প্রান্তে খুব বিরল। এই বাজারটি স্থানীয়ভাবে গোরু বোজার বা গরুর বাজার নামে পরিচিত। এই বাজারগুলি প্রতি বৃহস্পতিবার এবং রবিবারে জেলার আশেপাশে প্রচুরসংখ্যক মানুষকে আকর্ষণ করে, প্রায়শই এই দু’দিন শহরে পরিবহন খুব কষ্টকর হয়ে যায়।
 
এই শহরের আশেপাশে কয়েকটি চা বাগান রয়েছে। ১৯৫০ সালের আগে, তাদের বেশিরভাগের মালিকানা ছিল ব্রিটিশ চা সংস্থাগুলির হাতে।

## সন্ত্রাসবাদ এবং বিদ্রোহ

আসামের অন্যান্য অংশের মতো কালাইগাঁওয়েও সন্ত্রাসবাদের ঘটনা ঘটেছে। এই অঞ্চলের সুরক্ষা সংস্থাগুলি এবং সন্ত্রাসীরা প্রত্যক্ষ সংঘর্ষে নেমেছে এমন উদাহরণ রয়েছে। যাইহোক, সাম্প্রতিক বছরগুলিতে, এই ধরনের ঘটনার সংখ্যা অনেক কমে গেছে।

## তথ্যসূত্র

## বহিঃসংযোগ
* Udalguri district website
* Map of Kalaigaon in Google Maps

বিষয়শ্রেণী:আসাম জেলার শহর
বৃহস্পতি ৫৫

**বৃহস্পতি ৫৫** (ইংরেজি: Jupiter LV) হল বৃহস্পতির একটি প্রাকৃতিক উপগ্রহ। এটি প্রথমে **** (ইংরেজি: ) নামে পরিচিত ছিল। ২০০৩ সালে ব্রেট জে. গ্ল্যাডম্যানের নেতৃত্বে জ্যোতির্বিজ্ঞানীদের একটি দল এই উপগ্রহটি আবিষ্কার করেন।

বৃহস্পতি ৫৫-এর ব্যাস প্রায় ২ কিলোমিটার। এটি গড়ে ২০.২২০ জিগামিটার দূরত্ব থেকে ৫৮৭.৩৮ দিনে বৃহস্পতিকে একবার প্রদক্ষিণ করে। ক্রান্তিবৃত্তের সঙ্গে এই উপগ্রহটির নতি ১৪৬° (বৃহস্পতির বিষুবরেখার সঙ্গে ১৪৮°)। এটির গতি পশ্চাদগামী এবং কক্ষপথের উৎকেন্দ্রিকতা ০.১০৪৮।

বৃহস্পতি ৫৫ উপগ্রহটি বৃহস্পতির পশ্চাদগামী উপগ্রহগুলির অ্যানানকি গোষ্ঠীর অন্তর্গত। এই উপগ্রহগুলি ২২.৮ থেকে ২৪.১ জিগামিটার দূরত্ব থেকে মোটামুটি ১৫০-১৫৫° নতিতে বৃহস্পতিতে প্রদক্ষিণ করে।

২০০৩ সালে আবিষ্কারের পর এই উপগ্রহটি হারিয়ে গিয়েছিল। ২০১৭ সালে এটি পুনরাবিষ্কৃত হয় এবং সেই বছরই এটির স্থায়ী নামকরণ করা হয়।

## তথ্যসূত্র

বিষয়শ্রেণী:অ্যানানকি গোষ্ঠী
বিষয়শ্রেণী:বৃহস্পতির উপগ্রহ
বিষয়শ্রেণী:অনিয়মিত প্রাকৃতিক উপগ্রহ
বিষয়শ্রেণী:২০০৩-এ আবিষ্কৃত জ্যোতির্বৈজ্ঞানিক বস্তু
বেহদ ২

***বেহদ ২*** () হচ্ছে একটি ভারতীয় রোম্যান্স, থ্রিলার টেলিভিশন ধারাবাহিক, যেটি সনি এন্টারটেইনমেন্ট টেলিভিশনে ২০১৯ সালের ২রা ডিসেম্বর তারিখ হতে প্রচারিত হচ্ছে। এতে অভিনয় করছেন জেনিফার উইঙ্গেট, আশীষ চৌধুরী এবং শিবিন নারঙ্গ।

## অভিনয়ে
### প্রধান
* আশীষ চৌধুরী – মৃত্যুঞ্জয় রায়-রুদ্রের বাবা এবং মায়ার সাবেক প্রেমিক। 
* জেনিফার উইঙ্গেট – মায়া জয়সিংহ-মৃতুঞ্জয়; মৃতুঞ্জয়ের সাবেক বান্ধবী  
* শিবিন নারঙ্গ – রুদ্র রায়-মৃতুঞ্জয়; অজানা পুত্র, টিপসি এবং রজতের চাচাত ভাই

### আবর্তক
* রুপা দিভেতিয়া – মৃতাঞ্জয়ের মা এবং রুদ্র এবং রজতের দাদী 
* মেলানি নাজারেথ – মৃতুঞ্জয়ের স্ত্রী এবং রুদ্রের মা  
* নিকুঞ্জ মালিক – দিয়া রায়-মৃতুঞ্জয়ের ভাবি ও টিপসি ও রজতের মা 
* পরশ মদন – টিপসি রায়-দিয়ার অবৈধ পুত্র এবং রুদ্রের বন্ধু 
* রজত বর্মা – দিয়ার পুত্র এবং রুদ্রের চাচাতো ভাই 
* কঙ্গন জাইদি – কাব্য-রুদ্রের বন্ধু 
* হাসান জাইদি – কাব্যের বাবা 
* গুরপ্রিত সাচদেব – কাব্যর মা

## উৎপাদন
### উন্নয়ন
বেহদ ২ হচ্ছে জনপ্রিয় ধারাবাহিক বেহদের দ্বিতীয় কিস্তি। এই ধারাবাহিকের প্রথম প্রচারণামূলক ভিডিও ২০১৯ সালের ১লা ডিসেম্বর তারিখে প্রকাশ করা হয়েছিল; উক্ত ভিডিও-এ জানানো হয় যে, পূর্বের কিস্তির মতো জেনিফার উইগেটকেই মায়া জয়সিংয়ের চরিত্রে দেখা যাবে।

## তথ্যসূত্র

## বহিঃসংযোগ
* আইএমডিবিতে বেহদ ২

বিষয়শ্রেণী:সনি এন্টারটেইনমেন্ট টেলিভিশনের মৌলিক অনুষ্ঠান
বিষয়শ্রেণী:হিন্দি ভাষার টেলিভিশন অনুষ্ঠান
বিষয়শ্রেণী:২০২০-এ সমাপ্ত ভারতীয় টেলিভিশন ধারাবাহিক
বিষয়শ্রেণী:২০১৯-এ অভিষিক্ত ভারতীয় টেলিভিশন ধারাবাহিক
বিষয়শ্রেণী:ভারতীয় রোমাঞ্চকর টেলিভিশন ধারাবাহিক
বিষয়শ্রেণী:ভারতীয় রহস্য টেলিভিশন ধারাবাহিক
বিষয়শ্রেণী:ভারতীয় নাট্য টেলিভিশন ধারাবাহিক
বিষয়শ্রেণী:মুম্বইয়ের পটভূমিতে টেলিভিশন অনুষ্ঠান
সৈয়দ মোয়াজ্জেম হোসেন আলাল

**সৈয়দ মোয়াজ্জেম হোসেন আলাল** হলেন বাংলাদেশী রাজনীতিবিদ ও আইনজীবী। তিনি বরিশাল-২ আসনের সংসদ সদস্য ছিলেন। তিনি বাংলাদেশ জাতীয়তাবাদী দলের (বিএনপি) চেয়ারপার্সনের উপদেষ্টা।

## জন্ম ও প্রাথমিক জীবন
সৈয়দ মোয়াজ্জেম হোসেন আলালের জন্ম ৩১ ডিসেম্বর ১৯৫৫ সালে বরিশাল সদর উপজেলায়। তিনি বরিশাল বিএম কলেজ থেকে উচ্চ মাধ্যমিক পাশ করে ঢাকা বিশ্ববিদ্যালয় থেকে অর্থনীতিতে স্নাতক ও স্নাতকোত্তর পাস করেন। এরপর এলএলবি পাস করেন।

## রাজনৈতিক জীবন
সৈয়দ মোয়াজ্জেম হোসেন আলালের রাজনৈতিক জীবনের শুরু কলেজের ছাত্র থাকাকালীন ছাত্র ইউনিয়নে মাধ্যমে। ১৯৭৩ সালে তিনি ছাত্র ইউনিয়ন থেকে পদত্যাগ করেন।

১৯৭৮ সালে তিনি বরিশাল জেলা যুবদলে যোগ দেন।

তিনি বরিশাল-২ আসনে বাংলাদেশ জাতীয়তাবাদী দলের প্রার্থী হিসেবে ১৫ ফেব্রুয়ারি ১৯৯৬ সালের ষষ্ঠ ও ২০০১ সালের অষ্টম জাতীয় সংসদ নির্বাচনে সংসদ সদস্য নির্বাচিত হন।

বাংলাদেশ জাতীয়তাবাদী দলের (বিএনপি) চেয়ারপার্সনের উপদেষ্টা।

## তথ্যসূত্র

বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:জীবিত ব্যক্তি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বরিশালের রাজনীতিবিদ
বিষয়শ্রেণী:২০শ শতাব্দীর বাংলাদেশী আইনজীবী
বিষয়শ্রেণী:১৯৫৫-এ জন্ম
বিষয়শ্রেণী:সরকারি ব্রজমোহন কলেজের প্রাক্তন শিক্ষার্থী
বিষয়শ্রেণী:বরিশালের আইনজীবী
বিষয়শ্রেণী:বরিশাল সদর উপজেলার ব্যক্তি
কনকদিয়া ইউনিয়ন

**কনকদিয়া** বাংলাদেশের পটুয়াখালী জেলার অন্তর্গত বাউফল উপজেলার একটি ইউনিয়ন।

## আয়তন
কনকদিয়া ইউনিয়নের আয়তন ৬,৯৪১ একর।

## প্রশাসনিক কাঠামো
কনকদিয়া ইউনিয়ন বাউফল উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম বাউফল থানার আওতাধীন। এটি জাতীয় সংসদের ১১২নং নির্বাচনী এলাকা পটুয়াখালী-২ এর অংশ।

## জনসংখ্যার উপাত্ত
২০১১ সালের আদমশুমারি অনুযায়ী কনকদিয়া ইউনিয়নের মোট জনসংখ্যা ১৯,৫১৯ জন। এর মধ্যে পুরুষ ৮,৮২৪ জন এবং মহিলা ১০,৬৯৫ জন। মোট পরিবার ৪,৪৭১টি।

## শিক্ষা
২০১১ সালের আদমশুমারি অনুযায়ী কনকদিয়া ইউনিয়নের সাক্ষরতার হার ৬৫.২%।

### শিক্ষা প্রতিষ্ঠান

* বীরপাশা মাধ্যমিক বিদ্যালয়
* আয়লা মাধ্যমিক বিদ্যালয়
* কনকদিয়া স্যার সলিমুল্লা স্কুল & কলেজ
* বীরপাশা সরকারি প্রাথমিক বিদ্যালয়

## আরও দেখুন
* বাউফল উপজেলা
* বাউফল থানা
* পটুয়াখালী জেলা

## তথ্যসূত্র

## বহিঃসংযোগ

বিষয়শ্রেণী:বাউফল উপজেলার ইউনিয়ন
কৃতিকা কামরা

কৃতিকা কামরার জন্ম  ১৯৮৮ সালের ২৫ অক্টোবর। কৃতিকা মধ্যপ্ৰদেশ এর এক হিন্দু ধৰ্মাবলম্বী পরিবারে জন্ম গ্ৰহন করেন।  কৃতিকা স্কুল শিক্ষা দিল্লী পাব্লিক স্কুল থেকে করেন। অতি কম সময়ের ভিতরে ভারতীয় টেলিভিশন এর ধারাবাহিক জগতে নিজের প্ৰতিভার প্ৰসার ঘটাতে সক্ষম হন কৃতিকা।কৃতিকা এনআইইএফ  তে ফ্যাশানের উপর ডিগ্ৰী করা অবস্থায় তিনি "ইহা কে হাম হে সিকেন্দার" ধারাবাহিকের অফার পান।এজন্য তাকে প্রথম বর্ষের পর ডিগ্রি পড়া ছেড়ে দেন।এরপর তিনি  এনডিটিভি ইমাজিনের  “কিতনি মোহবত হে” ধারাবাহিক অভিনয় করতে শুরু করেন ও এর মাধ্যমে যুব সমাজের রোল মডেলে পরিণত হন। পরে কৃতিকা মুম্বাই এ পরা কলা বিষয়ে ডিগ্ৰী করেন। কৃতিকা তার অভিনয়ের মাধ্যমে সমগ্ৰ ভারতের মন আকৰ্ষণ করতে সক্ষম হন। তিনি বহু  ধারাবাহিকে অভিনয় করেছেন। সনি টিভির  “কুছ তো লোগ কহেংগে” নামক ধারাবাহিকে  ডক্টর নিধি বৰ্মা হিসেবে অভিনয় করে ও তিনি বেশ জনপ্রিয়তা পান।

## অনুষ্ঠান

* কিতনি মোহব্বত হে- (আরুহি)
* কিতনি মোহব্বত হে ২- (আরুহি)
* প্যায়ার কা বন্ধন- (প্ৰতীক্ষা)
* যারা নাচকে দিখা- (কৃতিকা কামরা)
* কুছ তো লোগ কহেংগে- (ডক্টর নিধি বৰ্মা)

## তথ্যসূত্ৰ

বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:মুম্বইয়ের নারী মডেল
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:মুম্বইয়ের অভিনেত্রী
বিষয়শ্রেণী:১৯৮৮-এ জন্ম
বিষয়শ্রেণী:ভারতীয় ধারাবাহিক নাটকের অভিনেত্রী
বিষয়শ্রেণী:বেরেলির ব্যক্তি
বিষয়শ্রেণী:পাঞ্জাবি নারী
বিষয়শ্রেণী:পাঞ্জাবি ব্যক্তি
বিষয়শ্রেণী:পাঞ্জাবি হিন্দু
পালিন

**পালিন** একটি ছোট পার্বত্য শহর এবং অরুণাচল প্রদেশ রাজ্যের ক্রা দাদি জেলার সদর দপ্তর। ক্রা দাদি জেলা তৈরির বিষয়টি অরুণাচল প্রদেশ সরকার অনুমোদন করেছিল। তৎকালীন মুখ্যমন্ত্রী নবম টুকি, অরুণাচল প্রদেশের ১৯তম জেলা হিসাবে, ৭ই ফেব্রুয়ারি ২০১৫ তারিখে ক্রা দাদি’র উদ্বোধন করেছিলেন। অরুণাচল প্রদেশে নিয়েশি উপজাতিদের বাস রয়েছে এবং ২০০১ সালের আদমশুমারি অনুসারে এখানকার জনসংখ্যা ৫৮১৬ জন।

মৌখিক সূত্র থেকে জানা যায় যে নিয়েশিরা উত্তর থেকে এসেছিল। তারা সুপুং নামে একটি শক্তিশালী নদীর পারাপারের কথা বলেছিল, সম্ভবত এটি চীনের সাংপো নদী। তারা চীন এবং তিব্বতে বৌদ্ধধর্ম পৌঁছোনোর আগেই স্থানটি ত্যাগ করে বর্তমান অঞ্চলে চলে এসেছিল। এই জন্য নিয়েশিদের উপর বৌদ্ধ ধর্মের কোনও প্রভাব নেই।  পালিন নির্বাচনী এলাকা) থেকে নির্বাচিত বিধায়ক হলেন টাকাম টগর (পেরিও)।

## ভূগোল
পালিন শহরের গড় উচ্চতা হল ১০৮০&nbsp;মিটার (৩৫৪০&nbsp; ফুট)।

## জলবায়ু
পালিনে উপক্রান্তীয় পার্বত্য অঞ্চলের জলবায়ু (কোপ্পেন জলবায়ু শ্রেণিবিন্যাস সিডব্লিউটি) দেখা যায়। এখানে গ্রীষ্মকাল উষ্ণ এবং অতিবৃষ্টি দেখা যায়; শীতকালে আরামদায়ক ঠাণ্ডার সাথে স্বল্প বৃষ্টিপাত হয়। এটি উচ্চ ভৌগোলিক ভূখণ্ডসহ খুব পাহাড়ি অঞ্চল। বেশিরভাগ সময় এটি মেঘের দ্বারা আবৃত থাকে। অঞ্চলটিতে সারাক্ষণ ঝড়ো হাওয়া বয়।

## সংস্কৃতি
পালিন এবং তার সংলগ্ন অঞ্চলগুলি মূলত নিয়েশি উপজাতি অধ্যুষিত এলাকা।

এখানকার **হোলি রোজারি চার্চ**: এটি ইটানগরের বিশপ কর্তৃক প্রতিষ্ঠাপিত, এই খ্রিস্টান ক্যাথলিক গীর্জাটি এই অঞ্চলের ব্যাপক খ্রিস্টান প্রভাবকে প্রতিফলিত করে।

## বেড়ানোর জায়গা

**হোলি রোজারি ক্যাথলিক চার্চ**টি রাজ্যের বৃহত্তম ক্যাথলিক গীর্জার মধ্যে একটি। এটি শহরের পাহাড়ের চূড়ায় অবস্থিত।

সুবনসিরি নদীর অন্যতম শাখা নদী **পালিন নদী** এই শহরের মধ্যে দিয়ে বয়ে গেছে। নদীটিতে ভেলায় করে রাফটিং (দুঃসাহসিক খেলা), মাছধরা হয় এবং নদীর তীর বনভোজনের জন্য আদর্শ স্থান।

জিরো, পরশুরাম কুণ্ড (লোহিত জেলায়), মলিনিথান (পূর্ব সিয়াং জেলায়), ভীষ্মক নগর (দিবাং উপত্যকা) ইত্যাদির মতো পর্যটনকেন্দ্রে এখান থেকে রাস্তা দিয়ে সহজেই পৌঁছুনো যায়।

## উৎসব
নিয়েশি উপজাতিদের নিউকুম কৃষি উৎসব, এই শহরে উদযাপিত প্রধান উৎসব। নিউকুম কৃষি উৎসব ছাড়া, এখানকার মানুষ বড়দিন, দিওয়ালি এবং দশেরারও উদ্‌যাপন করে। কিছুদিন হল পালিনে লংতে ইউলো উৎসব উদযাপিত হচ্ছে।

## জনসংখ্যার উপাত্ত
ভারতের আদমশুমারি , পালিনের জনসংখ্যা হল ৫৮১৬। নিয়েশিরা হল এই অঞ্চলের আদি অধিবাসী।

## যোগাযোগ
পালিন অরুণাচল প্রদেশের পশ্চিম দিকে অবস্থিত। রাজধানী ইটানগর শহর থেকে রাজ্য মহাসড়ক পথে জেলার অন্য অংশের সাথে পালিন যুক্ত। ইটানগর এবং জিরো থেকে নিয়মিত বাস এবং টাটা সুমো পরিষেবাগুলি পাওয়া যায়।

## তথ্যসূত্র

## বহিঃসংযোগ
* PALIN by India travel portal
*1962 Border War between India and China(Henderson brook report)
* Contact List for all Important Government Officials in Itanagar Includes Police, Telephone, Electricity and more 

বিষয়শ্রেণী:অরুণাচল প্রদেশের শহর
আলীপুর ইউনিয়ন, দশমিনা

**আলীপুর** বাংলাদেশের পটুয়াখালী জেলার অন্তর্গত দশমিনা উপজেলার একটি ইউনিয়ন।

## আয়তন
আলীপুর ইউনিয়নের আয়তন ১০,৬১৮ একর।

## প্রশাসনিক কাঠামো
আলীপুর ইউনিয়ন দশমিনা উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম দশমিনা থানার আওতাধীন। এটি জাতীয় সংসদের ১১৩নং নির্বাচনী এলাকা পটুয়াখালী-৩ এর অংশ।

## জনসংখ্যার উপাত্ত
২০১১ সালের আদমশুমারি অনুযায়ী আলীপুর ইউনিয়নের মোট জনসংখ্যা ২০,৫৩৮ জন। এর মধ্যে পুরুষ ১০,১৮৩ জন এবং মহিলা ১০,৩৫৫ জন। মোট পরিবার ৪,৯৮১টি।

## শিক্ষা
২০১১ সালের আদমশুমারি অনুযায়ী আলীপুর ইউনিয়নের সাক্ষরতার হার ৫০%।

## আরও দেখুন
* দশমিনা উপজেলা
* দশমিনা থানা
* পটুয়াখালী জেলা

## তথ্যসূত্র

## বহিঃসংযোগ

বিষয়শ্রেণী:দশমিনা উপজেলার ইউনিয়ন
মিয়াও

**মিয়াও** হল অরুণাচল প্রদেশ রাজ্যের চ্যাংলং জেলার একটি মহকুমা। এটি আসাম সীমানা থেকে প্রায় ২৫&nbsp;কিমি দূরে অবস্থিত। এটি অরুণাচল প্রদেশের ৬০টি বিধানসভা নির্বাচনী কেন্দ্রের একটি।

## ভূগোল এবং জলবায়ু
মিয়াও শহরটির স্থানাঙ্ক ।

মিয়াও এমন একটি অঞ্চলে অবস্থিত যেখানে উত্তর-পূর্ব ভারতের সবচেয়ে বেশি বৃষ্টিপাত হয়। নোয়া-ডিহিং মিয়াও দিয়ে প্রবাহিত হওয়া সর্বাধিক গুরুত্বপূর্ণ নদী। এখানকার পর্বতশ্রেণীর নাম পাটকাই বাম এবং এটি হিমালয়ের পূর্ব দিকের অংশ। উচ্চ বৃক্ষ সমন্বিত এই বনাঞ্চলটি চোরাকারবারীদের জন্য স্বর্গরাজ্য। মিয়াও অঞ্চলটি দিয়ুন এবং চৌখাম শহরদুটিকে জুড়েছে। দিয়ুন চাকমাদের এবং চৌখাম খাম্পতিদের কাছে সুরক্ষিত আশ্রয়। চৌখাম শহর প্লাইউড ব্যবসায় এতটাই উন্নত ছিল যে, একসময় এটি এশিয়ার সবচেয়ে ধনী গ্রাম ছিল। এটি একটি ছোট শহর, তবে এটি অন্যান্য অঞ্চলের সাথে সড়কপথে সংযুক্ত এবং এখানে প্রতিদিন বাস চলে।

## পর্যটন
মিয়াও একটি জনপ্রিয় পর্যটন কেন্দ্র। এখানে নামদফা ব্যাঘ্র প্রকল্প অবস্থিত। এখানে দেখার মত ছোট চিড়িয়াখানা, একটি জাদুঘর এবং আরো বেশ কিছু স্থান আছে। এখানে প্রধান পর্যটন কেন্দ্র হল দেবন, সেটি মিয়াও থেকে ২৫&nbsp;km দূরে অবস্থিত। এখানকার লোকেরা মূলত সরকারি চাকরিতে নিয়োজিত থাকলেও আশেপাশের গ্রামের মানুষ কৃষিকার্য এবং পশুপালন করে জীবিকা নির্বাহ করে। ঝুম চাষ এখানে খুব বিখ্যাত, এখন লোকেরা এখন চা গাছ লাগানোও শুরু করেছে। এটি একটি উন্নয়নশীল শহর, এখানে চারটি প্রাথমিক বিদ্যালয় এবং একটি মাধ্যমিক বিদ্যালয় আছে।

## জনসংখ্যার উপাত্ত
মিয়াওতে একটি বিশ্বজনীন পরিবেশ রয়েছে। এই অঞ্চলের প্রধান উপজাতিগুলি হল - টাংসা, সিঙ্গফো এবং লিসু। চাকমা জনজাতি এবং তিব্বতি শরণার্থীদের একটি বড় অংশ এখানে বসতি করেছে। ভারতে তাদের নেতার নির্বাসনের বার্ষিকীতে চীনা নেতৃত্বের প্রতিমূর্তি পোড়ানো তিব্বতবাসীদের একটি রীতি।

চৌখামের উত্তরের অঞ্চলটিতে মিশমি জনজাতির লোক বাস করে। তাদের অঞ্চল আফিম চাষের জন্য বিখ্যাত কারণ শুষ্ক পর্বত ভূভাগ আফিম চাষের পক্ষে খুব উপযুক্ত।

## রাজনীতি
অক্টোবর ২০১৬, অনুযায়ী, মিয়াও আসনের মন্ত্রী হলেন কমলুং মোসাং।

## শিক্ষা
কিছুদিন আগে পর্যন্ত, এখানে কেবলমাত্র দ্বাদশ শ্রেণি পর্যন্ত সরকার পরিচালিত বিদ্যালয় ছিল। এখন সেখানে অনেকগুলি বেসরকারী বিদ্যালয় রয়েছে। শীর্ষ বেসরকারী বিদ্যালয়গুলির মধ্যে লাইট অব দি ওয়ার্ল্ড, জাওলাই পাবলিক স্কুল এবং লিটল টটস স্কুল রয়েছে। এখানে শিক্ষাপ্রতিষ্ঠানগুলি দ্রুত বৃদ্ধি পাচ্ছে।

## ধর্ম
উপজাতিরা নিজেদের মত ধর্মীয় অনুশীলন করে। তাদের মধ্যে অনেকেই ঈশ্বর হিসেবে সূর্য ও চন্দ্রকে বিশ্বাস করে। অনেকের বিশ্বাস তাদের নিজস্ব স্থানীয় দেবতা ‘রংফ্রাহ’ এর ওপর, তাদের মধ্যে কিছু আবার আত্মায় বিশ্বাসী। মিয়াওতে খ্রিস্ট ধর্ম এবং বৌদ্ধধর্মও প্রধান ধর্ম হিসেবে পালিত হয়।

মিয়াও বাজারের ঠিক মাঝখানে রয়েছে হিন্দু মন্দির। এবং নামদফা ক্ষেত্র পরিচালকের কার্যালয়ের কাছে আঞ্চলিক ধর্ম বিশ্বাসীদের রংফ্রাহের উপাসনাস্থল রয়েছে॥

## তথ্যসূত্র

বিষয়শ্রেণী:অরুণাচল প্রদেশের শহর
ইয়েসমিন বিনতে আছিম

**রাজকন্যা ইয়াসমিন বিনতে আছিম** (আরবীঃ ياسمين بنت عاصم) হাশেমী রাজবংশের একজন সদস্য। তিনি ১৯৭৫ সালের ৩০ জুন জন্ম গ্রহণ করেন। তার বাবা হলেন প্রিন্স আছিম বিন নায়েফ এবং মা ফিরোজা ফুকশাওরি। তিনি বাদশাহ প্রথম আবদুল্লাহর প্রপৌত্র। 

## শিক্ষা
রাজকন্যা ইয়াসমিন বিনতে আছিমের শিক্ষাজীবন শুরু হয় জর্ডানের আম্মানে। তিনি আম্মানের ব্যাচেলরেট স্কুলে পড়াশোনা করেন। এরপর উচ্চ শিক্ষা অর্জন করতে যুক্তরাষ্ট্রে চলে যান। সেখানে এমারসন কলেজ ইন বোস্টন, ম্যাসাচুসেটস এ ভর্তি হোন। এই কলেজ থেকে অর্গানাইজেশন অ্যান্ড পলিটিক্যাল কমিউনিকেশনে এমএ ডিগ্রি লাভ করেন। এরপর ক্লার্ক ইউনিভার্সিটি, ম্যাসাচুসেটস থেকে ভূগোল বিষয়ে বিএ ডিগ্রি লাভ করেন।

## বিবাহ
৩১ আগস্ট ২০০৫ সালে তিনি বাসেল ইয়াগনাম নামক এক জর্দান নাগরিককে বিয়ে করেন। আম্মানে তাঁর বাবার বাড়িতে জমকালো বিয়ের অনুষ্ঠানের আয়োজন করা হয়। এরপর দাপ্তরিকভাবে আকাবাতে ২০০৫ সালের ২ সেপ্টেম্বর তাদের বিয়ের অনুষ্ঠান করা হয়েছিল।

২৮ শে এপ্রিল ২০০৮ সালে যুক্তরাষ্ট্রের বোস্টনে রাজকন্যা ইয়েসমিন একজন পুত্র সন্তান জন্ম দেন। তার প্রথম সন্তানের নাম রাখা হয় হামজাহ বাসেল ইয়াগনাম। ২২ শে জুন ২০০৯ সালে রাজকন্যা ইয়েসমিন জর্দানের আম্মানে কিয়েন বাসেল ইয়াগনাম নামে দ্বিতীয় পুত্র সন্তানের জন্ম দিয়েছিলেন।

## পরিবার
রাজকন্যা সারাহ (জন্মঃ ১৯৭৮) এবং রাজপুত্র নুর (জন্মঃ ১৯৮২) হলেন তার ভাই ও বোন। এছাড়া রাজকন্যা সালহা (জন্মঃ ১৯৮৭), রাজকন্যা নিজলা (জন্মঃ ১৯৮৮) এবং রাজপুত্র নায়েফ(জন্মঃ ১৯৯৮) হলেন তার বৈমাত্রেয় ভাই-বোন। তার মা ফিরোজা ফুকশাওরি এবং সৎমা হলেন রাজকন্যা সানা আছিম (জন্মঃ ১৬ নভেম্বর, ১৯৬০)। আছিম বিন নায়েফ এবং ফিরোজা ফুকশাওরির বিবাহ বিচ্ছেদ ঘটে ১৯৮৫ সালে। এরপর ১৯৮৬ সালে আছিম বিন নায়েফ রাজকন্যা সানা আছিমকে বিয়ে করেন। 

## তথ্যসূত্র

## বহিঃসংযোগ

* জর্দান - আল-হাশমি রাজবংশ: বংশধর
* রয়েল নিউজ: সেপ্টেম্বর 2005

বিষয়শ্রেণী:জীবিত ব্যক্তি
বিষয়শ্রেণী:আল-হাশিম
বিষয়শ্রেণী:১৯৭৫-এ জন্ম
উফরা রোগ

**উফরা রোগ** (ইংরেজিঃ Ufra) হলো ধানের একটি রোগ। বিভিন্ন এলাকায় একে উর্বা, ডাকপোড়া, জ্বলে যাওয়া, পুড়ে যাওয়া, লোনা লাগা ইত্যাদি নামে ডাকা হয়। এই রোগের কারণে ধানের অর্ধেক বা পুরো উৎপাদন নষ্ট হয়ে যেতে পারে।

## কারণ
ডাইটিলেংকাস এ্যাংগাসটাস (Ditylenchus angustus) নামক এক ধরনের কৃমির কারণে উফরা রোগ হয়।

## বিস্তার
ফসল ক্ষেতের এক স্থানে এই রোগ হলে তা ক্রমশ অন্যস্থানে ছড়িয়ে প্রে সেচের পানি, বৃষ্টিপাত, মাটি, রোগাক্রান্ত চারা, নাড়া ও খড়ের মাধ্যমে। শুরুতে উফরা রোগ জলি আমন ধানে হলেও বর্তমানে সব মৌসুমেই দেখা যায়। সেচের পানিতে ভেসে এরা এক গাছ থেকে অন্য গাছে আক্রমণ করে। আক্রান্ত জমির পরিত্যক্ত নাড়া, খড়কুটা, শীষের অংশ বা ঝরে যাওয়া ধানে এবং মাটিতে কোন খাদ্য ছাড়াই এ কৃমি কুন্ডলী পাকিয়ে ৬-৮ মাস পর্যন্ত বেঁচে থাকতে পারে।

## লক্ষণ
ডাইটিলেংকাস এ্যাংগাসটাস কৃমি ধান গাছের কচি পাতা ও খোলের সংযোগস্থলে আক্রমণ করে। কৃমি গাছের রস শোষণ করায় প্রথমে পাতার গোড়ায় ছিটা-ফোটা সাদা দাগ দেখা দেয়। সাদা দাগ ক্রমে বাদামি রঙের হয় এবং পরে এ দাগ বেড়ে সম্পূর্ণ পাতাটাই শুকিয়ে ফেলে। অনেক সময় থোড় হতে ছড়া বের হতে পারে না বা বের হলেও অর্ধেক বা আংশিক বের হয়। ছড়া বের হতে না পারলে তা ভেতরে মোচড়ানো অবস্থায় থাকে। গাছ কিছুটা বেটে হয়। ধান খুব চিটা ও অপুষ্ট হয়। আক্রমণ থোড় গজানোর সময় হতে শুরু হলে সে ধানের কোনো ফলন পাওয়া যায় না।

## প্রতিকার

* রোগাক্রান্ত ফসল কাটার পর নাড়া ও খড় জমিতেই পুড়িয়ে ফেলতে হবে
* ঘাস জাতীয় আগাছা এবং মুড়ি ধান ধ্বংস করতে হবে
* বছরের প্রথম বৃষ্টির পর জমি চাষ দিয়ে ১৫-২০ দিন শুকাতে হবে
* পর পর ধান না করে পর্যায়ক্রমে অন্য ফসলের চাষ করতে হবে
* আক্রান্ত জমিতে বা জমির পাশে বীজতলা করা থেকে বিরত থাকতে হবে
* প্রথম অবস্থায় আক্রমণ দেখা দিলে ধানের আগার অংশ কেটে পুড়ে ফেলতে হবে
* চারা লাগানোর ১২-২০ ঘণ্টা আগে বীজতলা থেকে চারা তুলে শিকড় ১.৫% কৃমিনাশক যেমন- ফুরাডান ৫জি অথবা কুরাটার ৫ জি দ্রবণে ভিজিয়ে রেখে জমিতে রোপণ করতে হবে
* জমিতে রোগ দেখা দিলে ২ ইঞ্চি পানি থাকা অবস্থায় কার্বোফুরান (ফুরাডান ৫জি অথবা কুরাটার ৫ জি) বিঘাপ্রতি ২.৫-৩.০ কেজি হারে প্রয়োগ করতে হবে।

## তথ্যসূত্র
মেছুকা

**মেছুকা** হল একটি ছোট শহর, ভারতের অরুণাচল প্রদেশের শি-ইওমি জেলার মেছুকা উপত্যকায়, সমুদ্রপৃষ্ঠের  ওপরে অবস্থিত। মেছুকা আসনের বর্তমান বিধায়কের (অক্টোবর ২০১৬) নাম পাসাং দোর্জি সোনা। মেছুকা গ্রামে ম্যাকমেহন সীমান্ত ভারতীয় অঞ্চল এবং চীনা অঞ্চলকে পৃথক করে রেখেছে।

## অবস্থান

পাইন গাছ এবং কাঁটাঝোপ দিয়ে ঘেরা মেছুকা একটি বনাঞ্চল উপত্যকায় অবস্থিত। ইয়ারগিয়াপচু নদী মেছুকা উপত্যকা দিয়ে প্রবাহিত হয়েছে। মেছুকা গ্রামটি অরুণাচল প্রদেশের আলংয়ের উত্তর-পশ্চিমে ১৮০ কিলোমিটার দূরে অবস্থিত এবং ইন্দো-চীন সীমানা থেকে মাত্র ২৯ কিলোমিটার দূরে। নিকটতম বিমানবন্দরটি আসাম এর লীলাবাড়ি বিমানবন্দর।

## ব্যুৎপত্তি
'মেন-চু-খা' নামটির অর্থ বরফের ঔষধিযুক্ত জল যেখানে * মেন * হল ওষুধ, * চু * অর্থ জল এবং * খা * অর্থ বরফ যদিও "খা" দিয়ে মুখও বোঝায়।

## ইতিহাস
মেছুকা ভারতের অরুণাচল প্রদেশ রাজ্যের একটি অংশ। আধুনিক রাস্তা নির্মাণের আগে, একমাত্র আকাশপথের মাধ্যমে গ্রামে প্রবেশ করা যেত, সেটি ব্যবহার করে ভারতীয় বিমানবাহিনী স্থানীয় জনগণকে পণ্য সরবরাহ করত।

## জনসংখ্যার উপাত্ত
মেনচুখা/মেছুখা উপত্যকা মেম্বা এবং আদি জনজাতির মানুষের বাসস্থান। অন্যান্য স্থানীয় লোকের মধ্যে রয়েছে ট্যাগিন উপজাতিরা।  মেছুকা আসনের বর্তমান বিধায়কের (অক্টোবর ২০১৬) নাম পাসাং দোর্জি সোনা।

উপত্যকায় প্রচলিত ধর্মগুলির মধ্যে রয়েছে - তিব্বতী বৌদ্ধধর্ম, ডোনি-পোলো ধর্ম এবং খ্রিস্ট ধর্ম। মেছুখা ধর্মীয় এবং ঐতিহাসিক তাৎপর্যের জন্য পরিচিত। মহাযান বৌদ্ধ সম্প্রদায়ের ৪০০ বছরের পুরানো সামটেন ইওংচা মঠটি বহু শ্রদ্ধেয় তাওয়াং মঠের সমসাময়িক।

মেছুকা উপত্যকায় এখনও শাঙ্গলা ভাষায় কথা বলা হয় এমন প্রমাণ পাওয়া যায়নি। পরিবর্তে, লোকেরা মেম্বাতে কথা বলে, যা একটি বোদিশ ভাষা যা বিভিন্ন বোদিক জাতের (ডওয়াগস-পো, কোং-পো, ব্র্যাং-গসুম মেটশো -খোর), পূর্ব বোদিশ তাওয়াং মনপা, সাংভালা এবং কিছু তানি লোণের মিশ্রণ দ্বারা গঠিত। কিছু মেম্বা মানুষ এখনও তাওয়াং মংপাতে কথা বলে।

## মেছুকা বিমানবন্দর

ভারতীয় বিমানবাহিনী একটি আকাশপথ বজায় রেখেছে, যা মেছুখায় অ্যাডভান্সড ল্যান্ডিং গ্রাউন্ড (এএলজি) নামে পরিচিত। অ্যান্টোনভ -৩২ বিমান এবং হেলিকপ্টারের মাধ্যমে আসামের শহরগুলি থেকে অত্যাবশ্যকীয় সরবরাহ আনতে বিমান পথটি প্রায়শই ব্যবহার করা হয়। বিমানের জন্য ব্যবহৃত পথটি সংস্কার করে উপযুক্ত করা হয়েছিল, একটি কংক্রিট রানওয়েতে উন্নীত করে ভারত সরকার ২০১৭ সালে এটি ৪,৭০০ ফুট পর্যন্ত প্রসারিত করেছিল। এই অঞ্চলে যথেষ্ট সামরিক উপস্থিতি রয়েছে, যা নাগরিকদের জন্য বিভিন্ন কর্মসংস্থান সুযোগ সৃষ্টি করে। এখানে উডান প্রকল্পের আওতায়, সোমবার ও শনিবার, সপ্তাহে দুবার হেলিকপ্টার পরিষেবা রয়েছে। অরুণাচল প্রদেশ সরকার একটি ৯ আসনযুক্ত স্থির ডানার বিমান পরিষেবা পরিচালনার জন্য বেসরকারী বিমান সংস্থাগুলির কাছে দরপত্রের আমন্ত্রণ জানিয়েছে যা ইউ.ডি.ই.ওয়ান প্রকল্পের আওতায় থাকবে না (সি. মে ২০১৮)। ৩রা জুন ২০১৯ সালে, আসাম থেকে এই বিমানবন্দরের উদ্দেশ্যে যাত্রা করার পরে একটি ভারতীয় বিমানবাহিনীর বিমান ১৩ জন যাত্রীসহ নিখোঁজ হয়ে গিয়েছিল। এই বিমানের ধ্বংসাবশেষ ১১ই জুন ২০১৯ সালে সিয়াং সার্কেলে পাওয়া গিয়েছিল এবং এটি আইএএফ দ্বারা জেলা কর্মকর্তাদের কাছে নিশ্চিত করা হয়েছে। এই ধ্বংসাবশেষটি একটি এমআই ১৭ হেলিকপ্টারটি আবিষ্কার করেছে যেটি দুর্ঘটনার পরে 8 দিন থেকে অনুসন্ধান ও উদ্ধার কাজে নিযুক্ত ছিল।

## তথ্যসূত্র

## বহিঃসংযোগ

বিষয়শ্রেণী:অরুণাচল প্রদেশের একটি গ্রাম
দ্য ডিভিশন বেল সফর

**দ্য ডিভিশন বেল সফর** ছিল ১৯৯৪ সালে ব্রিটিশ রক ব্যান্ড পিংক ফ্লয়েডের কর্তৃক তাদের *[[দ্য ডিভিশন বেল]]* অ্যালবামের সমর্থনে পরিবেশিত কনসার্ট সফর। সফর শুরুর দুইদিন পূর্বে এটি প্রকাশিত হয়েছিল। এটি পিংক ফ্লয়েডের চূড়ান্ত সফর হলেও, ব্যান্ডের সদস্যরা পরবর্তীতে একক সফরে প্রায়শই এর গানগুলি পরিবেশন করছেন। *দ্য ডিভিশন বেল* ছিল ১৯৯৪ সালের মার্চে প্রকাশিত পিংক ফ্লয়েডের চতুর্দশ স্টুডিও অ্যালবাম, যেটি প্রতিষ্ঠাতা সদস্য রজার ওয়াটার্সকে ছাড়াই রেকর্ড করা তাদের দ্বিতীয় অ্যালবাম।

১৯৯৫ সালে, এই সফরের স্মরণে ব্যান্ডটি *[[Pulse (Pink Floyd album)|পাল্‌স]]* সরাসরি (লাইভ) অ্যালবাম প্রকাশ করে।

## সফরকালীন ব্যান্ড সদস্য
পিংক ফ্লয়েড:
* ডেভিড গিলমোর – গিটার, মূল কণ্ঠ, প্যাডেল ইস্পাত গিটার
* নিক মেইসন – ড্রাম, ঘাতবাদ্য 
* রিচার্ড রাইট – কিবোর্ড, "টাইম" ও "কমফোর্টেবলি নাম্ব" গানে মূল কণ্ঠ, নেপথ্য কণ্ঠ

অতিরিক্ত সঙ্গীতশিল্পী:
* গাই প্র্যাট – বেস, "কমফোর্টেবলি নাম্ব" ও "রান লাইক হেল" গানে মূল কণ্ঠ, নেপথ্য কণ্ঠ
* জন ক্যারিন – কিবোর্ড, "কমফোর্টেবলি নাম্ব" ও "হেই ইউ" গানে মূল কণ্ঠ, নেপথ্য কণ্ঠ
* গ্যারি ওয়ালিস – ঘাতবাদ্য, অতিরিক্ত ড্রাম
* টিম রেনউইক – গিটার, নেপথ্য কণ্ঠ
* ডিক পেরি – স্যাক্সোফোন
* স্যাম ব্রাউন – নেপথ্য কণ্ঠ, "দ্য গ্রেট গিগ ইন দ্য স্কাই" গানে মূল কণ্ঠ
* ক্লডিয়া ফন্টেইন – নেপথ্য কণ্ঠ, "দ্য গ্রেট গিগ ইন দ্য স্কাই" গানে মূল কণ্ঠ
* দুর্গা ম্যাকব্রুম – নেপথ্য কণ্ঠ, "দ্য গ্রেট গিগ ইন দ্য স্কাই" গানে মূল কণ্ঠ

## আরো দেখুন
*পিংক ফ্লয়েডের সরাসরি পরিবেশনা
*সর্বাধিক উপার্জনকারী কনসার্ট সফরের তালিকা

## তথ্যসূত্র

## বহিঃসংযোগ
*Pink Floyd Drums: The Division Bell Tour Drums

বিষয়শ্রেণী:১৯৯৪-এর কনসার্ট সফর
বিষয়শ্রেণী:পিংক ফ্লয়েডের কনসার্ট সফর
অল দ্য বেস্ট: ফান বিগিন্স

***অল দ্য বেস্ট: ফান বিগিন্স*** হলো রোহিত শেট্টি পরিচালিত ২০০৯ সালের ভারতীয় হিন্দি-ভাষার অ্যাকশন কমেডি চলচ্চিত্র এবং চলচ্চিত্রটিতে সঞ্জয় দত্ত, বিপাশা বসু, অজয় দেবগন মূল ভূমিকায় অভিনয় করেছেন।

## কাহিনী

বীর কাপুর (ফারদীন খান) একজন সংগ্রামী শিল্পী যিনি তাঁর রক গ্রুপটি নিয়ে কোনও দিন এটিকে বড় করে তোলার আশা করছেন তবে বর্তমানে আর্থিকভাবে ব্যর্থ হচ্ছেন। তার একমাত্র আয়ের উৎস হ'ল তার ধনী বড় ধাপের ভাই ধরম কাপুরের (সঞ্জয় দত্ত) এক মাসিক পকেট মানি, যার জন্য বীর তার বান্ধবী বিদ্যা (মুগ্ধা গডসে) এর সাথে বিবাহিত হওয়ার বিষয়ে একটি মিথ্যা কথা বলেছিলেন। তার সেরা বন্ধু প্রেম চোপড়া (অজয় দেবগন), যিনি জাভভির (বিপাশা বসু) বিয়ে করেছেন। জানভী প্রেমের পরিবারের মালিকানাধীন একটি ভাঙা জিমনেসিয়াম চালায় এবং প্রেম যান্ত্রিকভাবে গাড়িগুলিকে সংশোধন করতে ব্যয় করে।

বীর এবং প্রেমের জন্য রুপী দরকার। অবৈধ দৌড়ের জন্য প্রেমের গাড়িটি নিবন্ধনের জন্য ৫০০,০০০ (তারা জিতলে তারা ৫০০,০০০ টাকাও পাবে) তারা স্থানীয় একটি নিঃশব্দ লোণ হাঙ্গর টোবুর (জনি লিভার) কাছ থেকে প্রেমের নকশা করা একটি গাড়ি দেখিয়েছিল যা প্রেম তাকে আশ্বাস দেয়, এটি হারাতে পারে না। এই বাহন দ্বারা মুগ্ধ হয়ে, টোবু প্রেম এবং বীরকে ৫০০,০০০ লোণ দেওয়ার পাশাপাশি প্রেমের উপর নিজের পাঁচ লক্ষ টাকা বিনিয়োগ করে। প্রেম প্রতিযোগিতায় হেরে যায় এবং টোবুর এক হাজারের মধ্যে যা প্রদান করা উচিত। প্রেম একটি স্থানীয় বস্তিবাসী আরজিভির কাছে বীরের বাংলো ভাড়া দেওয়ার সিদ্ধান্ত নিয়েছে; - লটারি জিতে রঘুবন্দাস গোভরধনদাস ভাকাওয়ালে (সঞ্জয় মিশরা), এবং আড়াই হাজার টাকা অগ্রিম সংগ্রহ করেছেন। যাইহোক, লুশোটো যাওয়ার পথে যখন গোয়া বিমানবন্দরে ধরম আটকা পড়েছিল এবং তার ছোট ভাইয়ের সাথে যোগাযোগ করার জন্য জোর দিয়েছিল তখন সবকিছু গোলমেলে। বিষয়গুলি আরও খারাপ হয়ে যায় যখন তাদের নতুন ভাড়াটিয়া এসে ধরমকে মারধর করে পরিস্থিতি রক্ষার জন্য, প্রেম এবং বীর উভয়ই মিথ্যা বলে যে রঘু পাগল এবং বিপরীত।

বিদ্যা বীরের সাথে লড়াই করেছিল এবং অস্থায়ীভাবে তার সাথে কথা বলছে না। বীর ধরমকে বিমানবন্দর থেকে বাড়িতে আনার পরে, ধরম জানভিটিকে দেখেন এবং তাকে বিদায়ের জন্য নিয়ে যান, এবং পরে যখন তিনি বিদ্যা দেখেন, প্রেম এবং বীর তাকে বলে যে সে প্রেমীর বান্ধবী জানভি বিদ্যা বলে ভান করে, বীরের স্ত্রী এবং বিদ্যা ঝানভি হওয়ার ভান করে। নতুন ভাড়াটিয়া আরজিভি, টুবু এবং তার ঠগদের নিয়মিত পরিদর্শন এবং অবশেষে লুশোটোর এক রাজকন্যা (বিপাশা বসু) দ্বারা বিষয়গুলি আরও গভীর জটিলতায় ঢুকে পড়ে।

## অভিনয়
* সঞ্জয় দত্ত - ধরম কাপুর
* বিপাশা বসু - জাহ্নবি চোপড়া
* অজয় দেবগন - প্রেম চোপড়া

## তথ্যসূত্র

বিষয়শ্রেণী:যশ রাজ ফিল্মস পরিবেশিত চলচ্চিত্র
বিষয়শ্রেণী:প্রীতম সুরারোপিত চলচ্চিত্র
বিষয়শ্রেণী:রোহিত শেট্টি পরিচালিত চলচ্চিত্র
বিষয়শ্রেণী:২০০০-এর দশকের হিন্দি ভাষার চলচ্চিত্র
বিষয়শ্রেণী:নাটক অবলম্বনে ভারতীয় চলচ্চিত্র
বিষয়শ্রেণী:২০০৯-এর চলচ্চিত্র
বিষয়শ্রেণী:অন্য ভাষায় পুনর্নির্মিত হিন্দি চলচ্চিত্র
বিষয়শ্রেণী:২০০৯-এর হাস্যরসাত্মক চলচ্চিত্র
বিষয়শ্রেণী:হিন্দি ভাষার হাস্যরসাত্মক চলচ্চিত্র
বিষয়শ্রেণী:অজয় দেবগন
নন্দুরবার লোকসভা কেন্দ্র

**নন্দুরবার লোকসভা কেন্দ্র**টি মহারাষ্ট্র রাজ্যের ৪৮ টি লোকসভা কেন্দ্রের একটি এবং ১৯ ফেব্রুয়ারি ১৯৫২ সালের লোকসভা কেন্দ্রটি প্রতিষ্ঠিত হয়। এই লোকসভা কেন্দ্রেটি মোট ৬ টি বিধানসভা কেন্দ্র নিয়ে গঠিত। এই নির্বাচনী কেন্দ্রের চারটি বিধানসভা নন্দুরবার জেলায় এবং দুটি ধুলা জেলায় অবস্থিত। এই লোকসভা কেন্দ্রের সদর দফতর নন্দুরবার শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল মারাঠি।
 
মহারাষ্ট্র সবচেয়ে গুরুত্বপূর্ণ আসনগুলির মধ্যে অন্যতম হল নন্দুরবার লোকসভা আসন। এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।

## বিধানসভা কেন্দ্র গুলি
লোকসভা কেন্দ্রটি ৬ টি বিধানসভা কেন্দ্র নিয়ে গঠিত। এগুলি হল-

;  অক্কেলকুয়া বিধানসভা কেন্দ্র
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি নন্দুরবার জেলায় অবস্থিত।

;  শাহাদা বিধানসভা কেন্দ্র
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি নন্দুরবার জেলায় অবস্থিত।

;  নন্দুরবার বিধানসভা কেন্দ্র
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়।এই নির্বাচনী এলাকাটি নন্দুরবার জেলায় অবস্থিত। 

;  নাভাপুর বিধানসভা কেন্দ্র
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি নন্দুরবার জেলায় অবস্থিত।

;  সাকরি বিধানসভা কেন্দ্র
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি ধুলা জেলায় অবস্থিত।

;  শিরপুর বিধানসভা কেন্দ্র
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি ধুলা জেলায় অবস্থিত।

 
 

## নন্দুরবার লোকসভা কেন্দ্র বিজয়ী বর্তমান ও প্রাক্তন সংসদ

নন্দুরবার লোকসভা কেন্দ্র বিজয়ী বর্তমান সংসদ ভারতীয় জনতা পার্টির সদস্য ডাঃ হিনা বিজয়কুমার যিনি গত দুই বারের সংসদ (২০১৪ ও ২০১৯)।

## তথ্যসূত্র

## আরও পড়ুন
চন্দ্রপুর লোকসভা কেন্দ্র 
ধুলে লোকসভা কেন্দ্র

## বহিঃসংযোগ
*নন্দুরবার লোকসভা নির্বাচনের ফলাফল সরাসরি ২০১৯
* 
*ভারতে লোকসভা কেন্দ্রের তালিকা 
*লোকসভা নির্বাচনের ফলাফল সরাসরি ২০১৯ 
*লোকসভা নির্বাচন

বিষয়শ্রেণী:মহারাষ্ট্রের লোকসভা কেন্দ্র
বিষয়শ্রেণী:নন্দুরবার জেলা
বিষয়শ্রেণী:ধুলে জেলা
আংগারিয়া ইউনিয়ন, দুমকি

**আংগারিয়া** বাংলাদেশের পটুয়াখালী জেলার অন্তর্গত দুমকি উপজেলার একটি ইউনিয়ন।

## আয়তন
আংগারিয়া ইউনিয়নের আয়তন ৪,০৪৪ একর।

## প্রশাসনিক কাঠামো
আংগারিয়া ইউনিয়ন দুমকি উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম দুমকি থানার আওতাধীন। এটি জাতীয় সংসদের ১১১নং নির্বাচনী এলাকা পটুয়াখালী-১ এর অংশ।

## জনসংখ্যার উপাত্ত
২০১১ সালের আদমশুমারি অনুযায়ী আংগারিয়া ইউনিয়নের মোট জনসংখ্যা ১২,৯৫৩ জন। এর মধ্যে পুরুষ ৬,০৮৩ জন এবং মহিলা ৬,৮৭০ জন। মোট পরিবার ২,৮৪০টি।

## শিক্ষা
২০১১ সালের আদমশুমারি অনুযায়ী আংগারিয়া ইউনিয়নের সাক্ষরতার হার ৭১.৮%।

## আরও দেখুন
* দুমকি উপজেলা
* দুমকি থানা
* পটুয়াখালী জেলা

## তথ্যসূত্র

## বহিঃসংযোগ

বিষয়শ্রেণী:দুমকি উপজেলার ইউনিয়ন
অ্যা মৌমানট্রি ল্যাপ্‌স অব রিজন সফর

**অ্যা মৌমানট্রি ল্যাপ্‌স অব রিজন সফর** ছিল ১৯৮৭ থেকে ১৯৮৯ সাল ব্যাপী ব্রিটিশ রক ব্যান্ড পিংক ফ্লয়েড কর্তৃক তাদের *[[অ্যা মৌমানট্রি ল্যাপ্‌স অব রিজন]]* অ্যালবামের সমর্থনে পরিবেশিত কনসার্ট সফর। ১৯৮১ সালে দ্য ওয়াল সফরের পরে এটি ছিলো ব্যান্ডের প্রথম সফর এবং ব্যান্ডের মূল বেসবাদক রজার ওয়াটার্সকে ছাড়াও এটি ছিল প্রথম সফর। ১৯৯০ সালে নেবওয়ার্থ পার্কে পরিবেশনের সময় ব্যান্ডটি এই সফরের সেট-তালিকা এবং মঞ্চ শোয়ের পুনরাবৃত্তি করেছিল।

## আরো দেখুন
* পিংক ফ্লয়েডের সরাসরি পরিবেশনা
* সর্বাধিক উপার্জনকারী কনসার্ট সফরের তালিকা

## তথ্যসূত্র

## বহিঃসংযোগ
* Brain Damage.co.uk
* Pink Floyd Archives

বিষয়শ্রেণী:১৯৮৭-এর কনসার্ট সফর
বিষয়শ্রেণী:১৯৮৮-এর কনসার্ট সফর
বিষয়শ্রেণী:১৯৮৯-এর কনসার্ট সফর
বিষয়শ্রেণী:পিংক ফ্লয়েডের কনসার্ট সফর
বিষয়শ্রেণী:পুনর্মিলন কনসার্ট সফর
বৃহৎ লাল বিন্দু

**বৃহৎ লাল বিন্দু** (ইংরেজি: Great Red Spot) হল বৃহস্পতি গ্রহের বায়ুমণ্ডলে বিষুবরেখা থেকে ২২ ডিগ্রি দক্ষিণে অবস্থিত একটি স্থায়ী উচ্চচাপ ক্ষেত্র। এই ক্ষেত্র থেকে যে প্রতীপ ঘূর্ণিঝড়টির সৃষ্টি হয়, সেটি সৌরজগতের বৃহত্তম প্রতীপ ঘূর্ণিঝড়। ১৮৩০ সাল থেকে একটানাভাবে এই বিন্দুটি পর্যবেক্ষিত হয়ে আসছে। তারও আগে ১৬৬৫ ও ১৭১৩ সালে বৃহস্পতির বুকে পর্যবেক্ষিত ঝড়কেও প্রকৃতপক্ষে এই ঝড়টি বলেই মনে করা হয়। বিজ্ঞানীদের এই মতটি সঠিক হলে ধরতে হবে অন্তত  ঝড়টির অস্তিত্ব রয়েছে।

## পর্যবেক্ষণের ইতিহাস

সম্ভবত ১৬৬৫ সালের আগেও বৃহৎ লাল বিন্দুটির অস্তিত্ব ছিল। কিন্তু বর্তমান বিন্দুটিকে প্রথম দেখা যায় ১৮৩০ সালের পরেই। ১৮৭৯ সালে উজ্জ্বলভাবে প্রতীয়মান হওয়ার পর এটিকে আরও ভালোভাবে পর্যবেক্ষণ করা হয়। ১৭শ শতাব্দীতে যে ঝড়টিকে দেখা গিয়েছিল, সেটি অন্য ঝড়ও হতে পারে। ১৭শ শতাব্দীর পর্যবেক্ষণ এবং ১৮৩০ সালের পর বর্তমান পর্যবেক্ষণের পর্যায় দু’টির মধ্যে একটি সুদীর্ঘ ব্যবধান বিদ্যমান। তাই আদি বিন্দুটি ক্ষয়িত হয়ে পুনঃসৃজিত হয়েছে, নাকি সেটি বিবর্ণ হয়ে গিয়েছে, নাকি পর্যবেক্ষণমূলক নথিপত্রগুলিতে লিপিবদ্ধ তথ্য নেহাত মামুলি কিনা, তাও জানা যায় না।

উদাহরণস্বরূপ, এটির প্রথম পর্যবেক্ষণের কৃতিত্ব প্রায়শই দেওয়া হয় রবার্ট হুককে। তিনি ১৬৬৪ সালের মে মাসে বৃহস্পতি গ্রহের একটি বিন্দু বর্ণনা করেন। যদিও সম্ভবত হুকের দেখা বিন্দুটি ছিল সামগ্রিকভাবে ওই গ্রহের উত্তর বিষুবীয় বেষ্টনীতে, যেখানে বর্তমান বৃহৎ লাল বিন্দুটির অবস্থান বৃহস্পতির দক্ষিণ বিষুবীয় বেষ্টনীতে। পরের বছর জিওভান্নি ক্যাসিনি বৃহস্পতির যে "স্থায়ী বিন্দু"টির বর্ণনা দিয়েছিলেন, তা অধিকতর বিশ্বাসযোগ্য। দৃশ্যমানতার হ্রাসবৃদ্ধি বজায় রেখেই ক্যাসিনির দেখা বিন্দুটি ১৬৬৫ থেকে ১৭১৩ সাল পর্যন্ত দেখা গিয়েছিল। যদিও পরবর্তী পর্যবেক্ষণের মধ্যবর্তী ১১৮ বছরের ব্যবধানের কারণে দু’টি বিন্দুর পরিচয় নিয়ে কোনও স্থির সিদ্ধান্তে আসা যায় না। তাছাড়া পূর্বে দৃষ্ট বিন্দুটির স্বল্পকালীন পর্যবেক্ষণ ইতিহাস এবং আধুনিক বিন্দুটির তুলনায় সেটির স্লথ গতির ফলে দু’টি বিন্দু যে একই তাও নিশ্চিত বলা যায় না।

### অভিযান

## গঠন

## রং ও উপাদান

## গতিবিদ্যা

## আরও দেখুন

* বহির্জাগতিক ঘূর্ণিঝড়
* বৃহৎ শ্বেত বিন্দু – শনি গ্রহের বুকে অনুরূপ একটি ঝড়  
* হাইপারকেন

## তথ্যসূত্র

## আরও পড়ুন
*
*
*
*
*
*

## বহিঃসংযোগ

* 
* 
* 
*
* 
* Video based on Juno's Perijove 7 overflight by Seán Doran (see album for more)

বিষয়শ্রেণী:বৃহস্পতি
বিষয়শ্রেণী:গ্রহীয় বিন্দু
বিষয়শ্রেণী:প্রতীপ ঘূর্ণিঝড়
বিষয়শ্রেণী:ঘূর্ণি
বিষয়শ্রেণী:ঝড়
বোল বচ্চন

***বোল বাচ্চন*** (; ) হলো রোহিত শেট্টি পরিচালিত ২০১২ সালের ভারতীয় হিন্দি-ভাষার অ্যাকশন কমেডি চলচ্চিত্র এবং চলচ্চিত্রটিতে অজয় দেবগন, অভিষেক বচ্চন, অসিন মূল ভূমিকায় অভিনয় করেছেন।

## কাহিনী

আব্বাস আলী (অভিষেক বচ্চন) তার বোন সানিয়া (অসিন থোতুমকল) এর সাথে চাঁদনী চকে বাস করেন। ধোকা দিয়ে তাদের কাছ থেকে যখন তাদের পৈতৃক সম্পত্তি নেওয়া হয়, তখন আব্বাস তার চাকরি হারান। তাদের পারিবারিক বন্ধু শাস্ত্রী (আসরানী) তাদের তাদের রানাকপুরে চলে যাওয়ার জন্য রাজি করান, যেখানে তিনি আব্বাসকে আশ্বাস দেন যে তিনি তাঁর বস পৃথ্বীরাজ রঘুবংশীর (অজয় দেবগন) জায়গায় চাকরি পাবেন। পৃথ্বীরাজ একজন শক্তিশালী কিন্তু আন্তরিক মানুষ যিনি মিথ্যাবাদীদের ঘৃণা করেন এবং তাদের কঠোর শাস্তি দেন। আব্বাস ও সানিয়া রানাকপুরে পৌঁছে আব্বাসের বন্ধু এবং শাস্ত্রীর ছেলে রবির (কৃষ্ণ অভিষেকের) সাথে দেখা করে যিনি তার বন্ধুদের সাথে একটি নাটক সংস্থা পরিচালনা করেন। আব্বাস জানতে পেরেছিলেন যে, রণকপুর এবং খেরওয়াদার সীমান্তে একটি মন্দির রয়েছে, যে গ্রামে পৃথ্বীরাজের চাচাতো ভাই ভ্রান্ত রঘুবংশী অধিষ্ঠিত। চাচাত ভাই হ'ল আর্চেনেমিজ। দুটি গ্রামের সীমান্তে অবস্থিত মন্দিরটি বিতর্কিত সম্পত্তি এবং বছরের পর বছর ধরে অবরুদ্ধ।

প্লট শুরু হয় যখন কোনও শিশু মন্দিরের কূপের মধ্যে পড়ে এবং আব্বাস শিশুটিকে বাঁচানোর জন্য মন্দিরের তালাটি ভেঙে দেয়। পৃথ্বীরাজ ঘটনাস্থলে উপস্থিত হলে রবি তাকে বলেছিলেন যে কোনও মুসলমানের হিন্দু মন্দিরে ভেঙে যাওয়ার ফলে যে ধর্মীয় উত্তেজনা সৃষ্টি হতে পারে তার ফলস্বরূপ অভিষেক বচ্চন হিসাবে আব্বাসের নাম। পৃথ্বীরাজ অভিষেক বচ্চনকে (আব্বাস) নিয়োগ দেয় এবং তাঁর কাজ দেখে খুব খুশি হন। শীঘ্রই, রবি এবং তার বন্ধুরা একটি নতুন পরিকল্পনা নিয়ে আসতে হবে যখন পৃথ্বীরাজ আব্বাসকে ঈদ উদ্‌যাপন এবং একটি মুসলিমের ঐতিহ্যবাহী পোশাক পরেছিলেন আব্বাস এবং অন্যরা পৃথ্বীরাজকে বোঝাচ্ছেন যে ঈদ উদ্‌যাপনকারী আসলে অভিষেকের যমজ ভাই ছিলেন, অন্য একজন মা আব্বাসের কাছ থেকে তিনি একজন অভিজাত মানুষ এবং শাস্ত্রীয় কথকনর্তকী। আব্বাস ও রবির পক্ষে পরিস্থিতি আরও খারাপ হয় যখন পৃথ্বীরা দয়া করে তাঁর বোন রাধিকার (প্রচি দেসাই) কাছে কথক শেখানোর জন্য আব্বাসকে নিয়োগ দেয়। পৃথ্বীরাজকে না জানিয়ে আব্বাস যত বেশি তার দ্বৈত জীবন ভারসাম্য বজায় রাখার চেষ্টা করবেন, ততই তাকে অন্য মিথ্যা ঢাকতে মিথ্যা বলতে হবে; এটি গল্পের শিখর গঠন করে। মুভিটি আবহাওয়া ও পৃথ্বীরাজ উভয়েরই জলবায়ু শৃঙ্গার দৃশ্যের সাথে শেষ হয়।

## অভিনয়

* অজয় দেবগন - পৃথ্বীরাজ রঘুবংশী
* অভিষেক বচ্চন - আব্বাস আলী

## তথ্যসূত্র

## বহিঃসংযোগ
* 

বিষয়শ্রেণী:হিন্দি ভাষার চলচ্চিত্র
বিষয়শ্রেণী:২০১২-এর চলচ্চিত্র
বিষয়শ্রেণী:২০১০-এর দশকের হিন্দি ভাষার চলচ্চিত্র
বিষয়শ্রেণী:ফক্স স্টার স্টুডিওসের চলচ্চিত্র
বিষয়শ্রেণী:রোহিত শেট্টি পরিচালিত চলচ্চিত্র
বিষয়শ্রেণী:হিমেশ রেশামিয়া সুরারোপিত চলচ্চিত্র
বিষয়শ্রেণী:অন্য ভাষায় পুনর্নির্মিত হিন্দি চলচ্চিত্র
বিষয়শ্রেণী:২০১২-এর হাস্যরসাত্মক চলচ্চিত্র
বিষয়শ্রেণী:ভারতীয় চলচ্চিত্রের পুনর্নির্মাণ
বিষয়শ্রেণী:অজয় দেবগন
বিষয়শ্রেণী:পঞ্চগনিতে ধারণকৃত চলচ্চিত্র
বিষয়শ্রেণী:ওয়াই, মহারাষ্ট্রে ধারণকৃত চলচ্চিত্র
আমখোলা ইউনিয়ন

**আমখোলা** বাংলাদেশের পটুয়াখালী জেলার অন্তর্গত গলাচিপা উপজেলার একটি ইউনিয়ন।

## আয়তন
আমখোলা ইউনিয়নের আয়তন ১১,৬৭৩ একর।

## প্রশাসনিক কাঠামো
আমখোলা ইউনিয়ন গলাচিপা উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম গলাচিপা থানার আওতাধীন। এটি জাতীয় সংসদের ১১৩নং নির্বাচনী এলাকা পটুয়াখালী-৩ এর অংশ।

## জনসংখ্যার উপাত্ত
২০১১ সালের আদমশুমারি অনুযায়ী আমখোলা ইউনিয়নের মোট জনসংখ্যা ২৭,১৭৮ জন। এর মধ্যে পুরুষ ১৩,১৭২ জন এবং মহিলা ১৪,০০৬ জন। মোট পরিবার ৬,০২৯টি।

## শিক্ষা
২০১১ সালের আদমশুমারি অনুযায়ী আমখোলা ইউনিয়নের সাক্ষরতার হার ৪৪.৯%।
* [শিক্ষা প্রতিষ্ঠান ]]
*আমখোলা কলেজ
*আমখোলা হাট মাধ্যমিক বিদ্যালয়
*পশ্চিম তাফালবাড়ীয়া মাধ্যমিক বিদ্যালয়
*বাদুরাহাট মাধ্যমিক বিদ্যালয়
*দক্ষিণ বাউরিয়া মাধ্যমিক বিদ্যালয়
*উত্তর আমখোলা মাধ্যমিক বিদ্যালয়
*বাঁশবুনিয়া ইসলামিয়া আলিম মাদ্রাসা
*রহমগন্জ হামিদিয়া দাখিল মাদ্রাসা
*মধ্য  আমখোলা দাখিল মাদ্রাসা

## আরও দেখুন
*দর্শনীয় স্থান
দড়ি বাহেরচর ও নদীর পাড়ে মাছ ধরার দৃশ্য। 
*বিশিষ্ট ব্যক্তিত্ব
* গলাচিপা উপজেলা
* গলাচিপা থানা
* পটুয়াখালী জেলা

## তথ্যসূত্র

## বহিঃসংযোগ

বিষয়শ্রেণী:গলাচিপা উপজেলার ইউনিয়ন
পলাশবাড়ী সরকারি কলেজ

**পলাশবাড়ী সরকারি কলেজ** বাংলাদেশের গাইবান্ধা জেলার একটি সরকারি মহাবিদ্যালয়। যা ১৯৬৪ সালে প্রতিষ্ঠিত এবং ১৯৮৮ সালে সরকারিকরণ করা হয়।

## ইতিহাস
পলাশবাড়ী সরকারি কলেজ পলাশবাড়ী উপজেলার একটি স্বনামধন্য শিক্ষাপ্রতিষ্ঠান। ১৯৬৪ সালে প্রতিষ্ঠিত হয় এবং এটি  ১৯৮৮ সালে জাতীয়করণের মাধ্যমে সুনামের সাথে পরিচালিত হয়েছে। বর্তমানে কলেজটিতে উচ্চ মাধ্যমিক পর্যায়ে বিজ্ঞান, মানবিক ও ব্যবসায় শিক্ষা বিভাগ এবং স্নাতক স্তরের বিএ, বিএসএস, বিবিএস, বিএসসি শ্রেণি একটি পাঠ প্রক্রিয়া চলছে। এছাড়াও অনার্স বিভাগের বাংলা, রাষ্ট্রবিজ্ঞান, সমাজবিজ্ঞান এবং ইতিহাস বিভাগে চলমান গবেষণা রয়েছে। কলেজটিতে বর্তমানে ৩১ জন শিক্ষক এবং সব বিভাগ মিলে প্রায় ২৫০০ এর অধিক শিক্ষার্থী অধ্যয়নরত রয়েছে।

## অবকাঠামো
প্রতিষ্ঠানটিতে মূল ভূ–খন্ডের ঠিক মাঝামাঝি রয়েছে একটি সুবিশাল খেলার মাঠ। কলেজের পশ্চিম পাশে রয়েছে একটি বিশাল লম্বা ভবন। উত্তরে রয়েছে একটি পুকুর ও ল্যাবরেটরি ভবন এবং দক্ষিণে অনার্স ভবন, মসজিদ ও নির্মাণাধীন একটি নতুন ভবন। খেলার মাঠের উত্তরেই রয়েছে কলেজের নিজস্ব শহীদ মিনার। কলেজটিতে মোট ২টি গেইট রয়েছে।

## তথ্যসূত্র

## বহিঃসংযোগ
*

বিষয়শ্রেণী:গাইবান্ধা জেলার মহাবিদ্যালয়
বিষয়শ্রেণী:১৯৬৪-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:বাংলাদেশের সরকারি মহাবিদ্যালয়
বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
ফুলবাড়ী সরকারি কলেজ

**ফুলবাড়ী সরকারি কলেজ** দিনাজপুরের একটি সরকারি কলেজ। এটি ১৯৬৩ সালে প্রতিষ্ঠিত হয় এবং ১৯৮৯ সালে সরকারি ঘোষণা করা হয়। যা ফুলবাড়ী উপজেলার ছোট যমুনা নদীর তীরে সুজাপুর মৌজায় ২০.৯৮ একর জমির উপর অবস্থিত। এতে উচ্চ মাধ্যমিক কোর্স (বিজ্ঞান, মানবিক ও ব্যবসায় শিক্ষা), ডিগ্রি পাস কোর্স (বিএ, বিএসএস, বিএসসি এবং বিবিএ) এবং অনার্স কোর্সে (বাংলা, ইংরেজি, দর্শন, রাষ্ট্রবিজ্ঞান, রসায়ন ও গণিত) শিক্ষাদান করা হয়।

## ইতিহাস
বিভিন্ন ব্যক্তিবর্গের উদ্যোগ ও প্রচেষ্টায় ফুলবাড়ী উপজেলার প্রাণকেন্দ্রে কোলাহল মুক্ত পরিবেশে ১৯৬৩ খ্রিষ্টাব্দে প্রতিষ্ঠিত হয় ফুলবাড়ী সরকারি কলেজ। প্রতিষ্ঠালগ্ন থেকে ১৯৮৯ খ্রি. পর্যন্ত সময়ে প্রাক্তন অধ্যক্ষ জনাব আব্দুল আজিজ এবং উপাধ্যক্ষ আব্দুস সামাদ শক্ত হাতে অত্যন্ত দক্ষতার সাথে কলেজটি পরিচালনা করেন। পরে কলেজে বি.এসসি. কোর্স চালু হয়। প্রতিমন্ত্রী মোঃ মনসুর আলী সরকারের ঐকান্তিক প্রচেষ্টায় তৎকালীন মহামান্য রাষ্ট্রপতি হুসেইন মুহম্মদ এরশাদ এর ঘোষণার মাধ্যমে ০৫/১১/১৯৮৯ খ্রি. তারিখে কলেজটি জাতীয়করণ করা হয়। জাতীয়করণের পর কলেজটিকে সঠিকভাবে গোছানোর এবং উন্নয়নের মূল দায়িত্ব পালন করেন অধ্যক্ষ প্রফেসর এ.টি.এম. সাইদুর রহমান। ঐ সময় মোঃ মোস্তাফিজুর রহমান (ফিজার) এম.পি. এর ঐকান্তিক প্রচেষ্টায় দুইটি একাডেমিক ভবন (একটি তিন তলা ও একটি দুই তলা) নির্মিত হয় এবং জমি সংক্রান্ত কিছু সমস্যা সমাধান হয়। 

কলেজের ২০.৯৮ একর জমি, একটি খেলার মাঠ, ১টি ছাত্রাবাস, ২টি একাডেমিক ভবন ১৯টি শ্রেণিকক্ষ, ১টি গ্রন্থাগার, ৫টি গবেষণাগার, শিক্ষক কমন রুম, অধ্যক্ষের কক্ষ, উপাধ্যক্ষের কক্ষ, অফিস কক্ষ, এবং ১টি জামে মসজিদ রয়েছে। কলেজটির পদার্থবিদ্যা, রসায়ন, প্রাণিবিদ্যা ও উদ্ভিদবিদ্যা গবেষণাগার এবং লাইব্রেরী অন্ত্যন্ত সমৃদ্ধশালী। কলেজটিতে অধ্যক্ষ, উপাধ্যক্ষ, ১১টি সহযোগী অধ্যাপক ১৩ টি সহকারী অধ্যাপক ও ২৫ টি প্রভাষক সহ মোট ৫১ টি পদ রয়েছে। বাংলা, ইংরেজী, পদার্থবিদ্যা, রসায়ন, প্রাণিবিদ্যা, উদ্ভিদবিদ্যা, গণিত, রাষ্ট্রবিজ্ঞান, দর্শন, ইতিহাস, ইসলামের ইতিহাস ও সংস্কৃতি, অর্থনীতি, হিসাববিজ্ঞান, মার্কেটিং, ব্যাবস্থাপনা, এবং ফিন্যান্স ও ব্যাংকিং সহ মোট ১৬ টি বিষয়ে পাঠদান করা হয়। 

২০১৩ – ২০১৪ শিক্ষাবর্ষ থেকে বাংলা ও গণিত বিষয়ে প্রথম অনার্স কোর্স চালু হয় এবং ২০/১০/২০১৩ খ্রি. তারিখে অনার্স কোর্স উদ্বোধন করেন। ২০১৪ – ২০১৫ শিক্ষাবর্ষ থেকে রাষ্ট্রবিজ্ঞান, দর্শন, ইংরেজী ও রসায়ন বিষয়ে অনার্স কোর্স চালু হয়। অধ্যক্ষ প্রফেসর ব্রজেন্দ্রনাথ রায় ০৬/১০/২০১৫ ইং তারিখে  কলেজে যোগদান করেন।

## অনুষদ ও বিভাগ সমূহ
কলেজে পঠিত বর্তমান অনুষদ ও বিভাগসমূহ -

### এইচ.এস.সি
* বিজ্ঞান
* মানবিক
* ব্যবসায় শিক্ষা

### স্নাতক (পাস)
* বি.এ.
* বি.এস.এস.
* বি.বি.এস.
* বি.এস.সি.

## স্নাতক (সম্মান)
* বাংলা
* ইংরেজি
* রাষ্ট্রবিজ্ঞান
* দর্শন
* রসায়ন
* গণিত

## হোস্টেল
বর্তমানে ফুলবাড়ী সরকারি কলেজে একটি ছেলে হল রয়েছে। 

## তথ্যসূত্র

## বহিঃসংযোগ
* কলেজের প্রাতিষ্ঠানিক ওয়েবসাইট 

বিষয়শ্রেণী:দিনাজপুর জেলার মহাবিদ্যালয়
বিষয়শ্রেণী:১৯৬৩-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৬৩-এ পূর্ব পাকিস্তানে প্রতিষ্ঠিত
বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
বড় বাইশদিয়া ইউনিয়ন

**বড় বাইশদিয়া** বাংলাদেশের পটুয়াখালী জেলার অন্তর্গত রাঙ্গাবালী উপজেলার একটি ইউনিয়ন।

## আয়তন
বড় বাইশদিয়া ইউনিয়নের আয়তন ২৩,৮৩৮ একর।

## প্রশাসনিক কাঠামো
বড় বাইশদিয়া ইউনিয়ন রাঙ্গাবালী উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম রাঙ্গাবালী থানার আওতাধীন। এটি জাতীয় সংসদের ১১৪নং নির্বাচনী এলাকা পটুয়াখালী-৪ এর অংশ।

## জনসংখ্যার উপাত্ত
২০১১ সালের আদমশুমারি অনুযায়ী বড় বাইশদিয়া ইউনিয়নের মোট জনসংখ্যা ২৬,৪৭৪ জন। এর মধ্যে পুরুষ ১৩,২৮৬ জন এবং মহিলা ১৩,১৮৮ জন। মোট পরিবার ৫,৬৬৯টি।

## শিক্ষা
২০১১ সালের আদমশুমারি অনুযায়ী বড় বাইশদিয়া ইউনিয়নের সাক্ষরতার হার ৪৪%।

## আরও দেখুন
* রাঙ্গাবালী উপজেলা
* রাঙ্গাবালী থানা
* পটুয়াখালী জেলা

## তথ্যসূত্র

## বহিঃসংযোগ

বিষয়শ্রেণী:রাঙ্গাবালী উপজেলার ইউনিয়ন
কেটাম মাউন্টেন বাইক উদ্যান

সিঙ্গাপুরের পুলাউ উবিনে অবস্থিত **কেটাম মাউন্টেন বাইক উদ্যান**, একটি সাইকেল চালানোর পথ রয়েছে এমন উদ্যান। এটি সম্প্রতি ২০০৮ সালের মে মাসে জনসাধারণের জন্য উন্মুক্ত করা হয়েছে। বাইক উদ্যানে কোন প্রবেশ মূল্য নেই।

৪৫ হেক্টর উদ্যানটিতে ১০ কিলোমিটার দীর্ঘ পাহাড়ি সাইকেল চালানোর পথ রয়েছে। এটি সিঙ্গাপুরের প্রথম উদ্যান, যা মাউন্টেন বাইকিং প্রতিযোগিতার আন্তর্জাতিক মান সম্পন্ন। আন্তর্জাতিক মানের প্রতিযোগিতা ছাড়াও, কেটাম মাউন্টেন বাইক উদ্যান দর্শকদের বিনোদনমূলক সাইকেল চালানোর সুবিধাও দেয়।

## অবস্থান
বাইক উদ্যানটি পুলাউ উবিনের একটি খাদের চারপাশে অবস্থিত যা পূর্বে ব্যবহৃত হত না। জাতীয় উদ্যান বোর্ড দ্বারা কেটাম খাদের একটি বড়সর পুনর্বাসন প্রকল্প গ্রহণ করা হয়, যা সাইকেল চালানোর কাজে জায়গাটা ব্যবহারের জন্য একে সবুজে রূপান্তরিত করে।

## সাইকেল ট্রেল ডিজাইন
মাউন্টেন বাইক রাস্তাগুলোর ডিজাইন আন্তর্জাতিক মাউন্টেন সাইক্লিং অ্যাসোসিয়েশন (আইএমবিএ) মানের করতে অনেক সতর্কতা অবলম্বন করে তৈরি করা হয়েছে। সিঙ্গাপুর অ্যামেচার সাইক্লিং অ্যাসোসিয়েশনও (এসএসিএ) পরামর্শ দিয়ে এ কাজে সম্পৃক্ত ছিল।

উদ্যানের রাস্তাগুলো এমনভাবে ডিজাইন করা হয়েছে যাতে অবসরের সাইকেল চালকরা এবং প্রতিযোগিতামূলক সাইকেল চালকরা সমানভাবে উপভোগ করতে পারে।

### আইএমবিএ রেটিং
কেটাম মাউন্টেন বাইক উদ্যানে বর্তমানে বিভিন্ন দক্ষতা স্তরের সাইকেল চালকদের ৫-এর মধ্যে ৩ আইএমবিএ রেটিং ট্র্যাক রয়েছে। ব্লু স্কোয়ার কোডের রাস্তাগুলো খাড়া ঢালু এবং ত্রুটিযুক্ত সরু। এই রাস্তাগুলো সাইকেল চালনা শুরুর দিকে ব্যবহার করার জন্য সবচেয়ে উপযুক্ত। ব্ল্যাক ডায়মন্ড রাস্তাগুলো মধ্য-দক্ষ সাইকেল চালকদের দীর্ঘ ধাপে আরোহণ, নিচের দিকে ঢালু এবং বাধা রয়েছে। সকলের মধ্যে সবচেয়ে চ্যালেঞ্জিং রাস্তাগুলো হল ডাবল ব্ল্যাক ডায়মন্ড কোডেড। এই রাস্তাগুলোতে বিভিন্ন ধরনের অতিরিক্ত খাড়া চড়ন এবং খাড়া নিচের দিকে ঢালু, তীক্ষ্ণ কোণা এবং কৌশলী বাধা এই স্তরে রয়েছে।

### দক্ষতা উদ্যান
সাইকেল চালকরা এই উদ্যানগুলোর প্রতিবন্ধকতাগুলো পরীক্ষা করতে এবং তাদের দক্ষতাগুলোকে পরবর্তী স্তরে নিয়ে যেতে পারে। ডার্ট স্কিলস উদ্যানটির আবর্তন রাস্তাগুলো কাছাকাছি ও একটি বৃত্তাকার পরিধির মত ডিজাইন করা হয়েছে এবং সাইকেল চালকদের বিস্তৃত ঘরানার দক্ষতা শিক্ষা দেয়। ফ্রিরাইড স্কিলস উদ্যানে, প্রাকৃতিক এবং মানবসৃষ্ট প্রতিবন্ধক রয়েছে যার প্রতিটি কোর্সেই প্রযুক্তিগত চ্যালেঞ্জগুলো নেওয়ার সাহস জোগায়।

### সু্যোগ-সুবিধা
বিশ্রামের জন্য এই উদ্যানে অনেক আশ্রয়কেন্দ্র রয়েছে। আশ্রয়কেন্দ্রগুলো কৌশলগতভাবে রাস্তাগুলো বরাবরই অবস্থিত। ক্লান্ত সাইকেল চালকদের বিশ্রামের পয়েন্ট হিসাবে এই আশ্রয়কেন্দ্রগুলো ব্যবহৃত হয়। এগুলোও এমন ভাল জায়গায় যেখানে কেটাম খাদের চারপাশের প্রাকৃতিক দৃশ্যের একটি ভাল দৃশ্য ধারণ করতে পারে। দ্বীপের চারপাশে সাইকেল চালকদের গাইড করতে, বিভিন্ন গুরুত্বপূর্ণ অবস্থানগুলোতে যেমন চৌরাস্তার মত পয়েন্টগুলোতে বিভিন্ন ধরনের চিহ্ন স্থাপন করা আছে।

## তথ্যসূত্র

## বহিঃসংযোগ

* জাতীয় উদ্যান বোর্ড, সিঙ্গাপুর - কেটাম মাউন্টেন বাইক উদ্যান 

বিষয়শ্রেণী:সিঙ্গাপুরের উদ্যান
ক্যান্টারবারি ক্রিকেট দল

**ক্যান্টারবারি** নিউজিল্যান্ডের ক্যান্টারবারিভিত্তিক প্রথম-শ্রেণীর ক্রিকেট দলবিশেষ। নিউজিল্যান্ড ক্রিকেটের পরিচালনায় ছয়টি দলের অন্যতম এটি। নিউজিল্যান্ডের ইতিহাসে ঘরোয়া ক্রিকেটে দ্বিতীয় সর্বাধিক সফল দল। প্রথম-শ্রেণীর প্রতিযোগিতা প্লাঙ্কেট শীল্ড ও একদিনের প্রতিযোগিতা ফোর্ড ট্রফিতে দলটি অংশ নিচ্ছে। এছাড়াও, **ক্যান্টারবারি কিংস** নামে সুপার স্ম্যাশ প্রতিযোগিতায়ও অংশ নেয়।

## সম্মাননা
* **[[New Zealand first-class cricket championship|প্লাঙ্কেট শীল্ড]]** (১৯)
১৯২২-২৩, ১৯৩০-৩১, ১৯৩৪-৩৫, ১০৪৫-৪৬, ১৯৪৮-৪৯, ১৯৫১-৫২, ১৯৫৫-৫৬, ১৯৫৯-৬০, ১৯৬৪-৬৫, ১৯৭৫-৭৬, ১৯৮৩-৮৪, ১৯৯৩-৯৪, ১৯৯৬-৯৭, ১৯৯৭-৯৮, ২০০৭-০৮, ২০১০-১১, ২০১৩-১৪, ২০১৪-১৫, ২০১৬-১৭

* **[[Ford Trophy|ফোর্ড ট্রফি]]** (১৪)
১৯৭১-৭২, ১৯৭৫-৭৬, ১৯৭৬-৭৭, ১৯৭৭-৭৮, ১৯৮৫-৮৬, ১৯৯১-৯২, ১৯৯২-৯৩, ১৯৯৩-৯৪, ১৯৯৫-৯৬, ১৯৯৬-৯৭, ১৯৯৮-৯৯, ১৯৯৯-০০, ২০০৫-০৬, ২০১৬-১৭

* **[[Super Smash (cricket)|সুপার স্ম্যাশ]]** (১)
২০০৫-০৬

## মাঠ
ক্রাইস্টচার্চের হ্যাগলে ওভাল ও র‍্যাঙ্গিওরার মেইনপাওয়ার ওভালে নিজেদের খেলাগুলোয় অংশ নেয়।

## উল্লেখযোগ্য খেলোয়াড়

**নিউজিল্যান্ড** 

*জিওফ অ্যালট
*নাথান অ্যাসলে
*শেন বন্ড
*নীল ব্রুম
*ভন ব্রাউন
*ক্রিস কেয়ার্নস
*মারে চ্যাপেল
*গ্রাহাম ডোলিং
*স্টিফেন ফ্লেমিং
*পিটার ফুলটন
*রডি ফুলটন
*লি জার্মন
*ডেল হ্যাডলি
*ক্রিস হ্যারিস
*রিচার্ড হ্যাডলি
*ব্রায়ান হ্যাস্টিংস
*ম্যাট হেনরি
*রডনি ল্যাথাম
*টম ল্যাথাম
*টনি ম্যাকগিবন
*ব্রেন্ডন ম্যাককুলাম
*টিম ম্যাকিন্টোশ
*ক্রেগ ম্যাকমিলান
*ক্রিস মার্টিন
*ডিক মোৎজ
*হেনরি নিকোলস
*কার্লি পেজ
*মাইকেল পাপস
*মার্ক প্রিস্ট
*আরন রেডমন্ড
*কিথ টমসন
*জন ওয়ার্ড
*পল ওয়াইজম্যান

**ইংল্যান্ড** 

* আফতাব হাবিব
*বেন স্টোকস

**ওয়েস্ট ইন্ডিজ** 

* মাইকেল হোল্ডিং

**নেদারল্যান্ডস** 

* ড্যারন রিকার্স
* লোগান ফন বিক

## তথ্যসূত্র

https://web.archive.org/web/20081014092016/http://nzcpa.co.nz/news/recent-news/nr1175555685.html

## আরও পড়ুন
* "Fifty Years of Cricket: Jubilee of the CCA" from *[[The Press]]*, 23 December 1927

## বহিঃসংযোগ
*Canterbury Cricket Official Website
*Canterbury Kings Official Website 
*Canterbury at CricketArchive

বিষয়শ্রেণী:১৮৬৪-এ প্রতিষ্ঠিত
বিষয়শ্রেণী:১৮৬৪-এ প্রতিষ্ঠিত ক্রিকেট ক্লাব
বিষয়শ্রেণী:ক্যান্টারবারির ক্রিকেটার
বিষয়শ্রেণী:নিউজিল্যান্ডীয় প্রথম-শ্রেণীর ক্রিকেট দল
বিষয়শ্রেণী:ক্যান্টারবারিভিত্তিক ক্রিকেট
ভাটারা ইউনিয়ন, সরিষাবাড়ী

**ভাটারা ইউনিয়ন** বাংলাদেশের ময়মনসিংহ বিভাগের জামালপুর জেলার সরিষাবাড়ী উপজেলার অন্তর্গত একটি ইউনিয়ন।

## অবস্থান ও সীমানা
সরিষাবাড়ী উপজেলার ৮টি ইউনিয়নের মধ্যে ভাটারা ইউনিয়ন হিসাবে ৬নং। যার পশ্চিমে হচ্ছে মাদারগঞ্জ, উত্তরে জামালপুর, দক্ষিণে সরিষাবাড়ী, পূর্বে ধনবাড়ী এই অবস্থানে অবস্থিত। ভাটারা এর পোস্ট কোড নং: ২০৫২, জে.এল নং : ২২।

## ইতিহাস

## প্রশাসনিক এলাকা
গ্রাম সংখ্যা ২৮টি। ভাটারা, পাখাডুবী, কাশারীপাড়া, মহনগঞ্জ, পারপাড়া, গোপীনাথপুর, ফুলবাড়ীয়া, উদেরপাড়া, কলারছড়া, চরহরিপুর, কৃষ্ণপুর, ধোপাদহ, জুলারখুপী, চৌখা, বাউসী ধোপাদহ, মহিষাবাদুরিয়া, জয়নগর, কৃষ্ণরামবাড়ী, ফুলদহ নয়াপাড়া, বাউসী গজারিয়া, চন্দনপুর, প্যারিয়াটা, মাগুরিয়াপাড়া, বারইপটল, কুটুরিয়া, ফুলদহ, ভেবলা।

## আয়তন ও জনসংখ্যা
আয়তন- ১১.৮৪ বকিমি। জনসংখ্যা- ৫০,৯০১০ জন।

## শিক্ষা
**শিক্ষার হার :  ৬৫%**

**শিক্ষা প্রতিষ্ঠান**

* সরকারী  প্রাথমিক বিদ্যালয় ১০টি
* কমিউনিটি প্রাথমিক বিদ্যালয় ৪টি
* উচ্চ মাধ্যমিক বিদ্যালয় ৩টি

## দর্শনীয় স্থান
* ঝিনাই নদীর তীর।

## উল্লেখযোগ্য ব্যক্তিত্ব

## জনপ্রতিনিধি
**বর্তমান চেয়ারম্যান- মোঃ বোরহান উদ্দিন বাদল**

## আরও দেখুন

* জামালপুর জেলা
* ময়মনসিংহ বিভাগ

## তথ্যসূত্র

বিষয়শ্রেণী:সরিষাবাড়ী উপজেলার ইউনিয়ন
একেএম শহীদুল হক

**একেএম শহিদুল হক** একুশে পদক বিজয়ী একজন বাংলাদেশী সাংবাদিক ছিলেন । যিনি বর্তমানে *দ্য বাংলাদেশ টাইমস-এর* সম্পাদকের দায়িত্ব পালন করেছিলেন।  ১৯৮৯ সালে বাংলাদেশ সরকার তাকে একুশে পদক প্রদান করে। 

## ব্যক্তিগত জীবন
শহীদুল হক একটি ছোট গল্পের লেখক কাজী শামসুন নাহারের সাথে ২০১৭ সালে বিবাহ বন্ধনে আবদ্ধ হন।  তাদের একসাথে এক ছেলে শাহরিয়ার শহীদ (মৃত্যু-২০১৮) ছিলেন, তিনি বাংলাদেশ সংবাদ সংস্থার ব্যবস্থাপনা পরিচালক হিসাবে দায়িত্ব পালন করেছিলেন। 

## তথ্যসূত্র

## বহিঃসংযোগ

বিষয়শ্রেণী:জন্মের বছর অনুপস্থিত
বিষয়শ্রেণী:একুশে পদক বিজয়ী
বিষয়শ্রেণী:বাংলাদেশী সাংবাদিক
চাকামইয়া ইউনিয়ন

**চাকামইয়া** বাংলাদেশের পটুয়াখালী জেলার অন্তর্গত কলাপাড়া উপজেলার একটি ইউনিয়ন।

## আয়তন
চাকামইয়া ইউনিয়নের আয়তন ৮,৪৯৬ একর।

## প্রশাসনিক কাঠামো
চাকামইয়া ইউনিয়ন কলাপাড়া উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম কলাপাড়া থানার আওতাধীন। এটি জাতীয় সংসদের ১১৪নং নির্বাচনী এলাকা পটুয়াখালী-৪ এর অংশ।

## জনসংখ্যার উপাত্ত
২০১১ সালের আদমশুমারি অনুযায়ী চাকামইয়া ইউনিয়নের মোট জনসংখ্যা ১৬,৪৭২ জন। এর মধ্যে পুরুষ ৮,১৫৭ জন এবং মহিলা ৮,৩১৫ জন। মোট পরিবার ৪,৯৭৪টি।

## শিক্ষা
২০১১ সালের আদমশুমারি অনুযায়ী চাকামইয়া ইউনিয়নের সাক্ষরতার হার ৫২.৯%।

## আরও দেখুন
* কলাপাড়া উপজেলা
* কলাপাড়া থানা
* পটুয়াখালী জেলা

## তথ্যসূত্র

## বহিঃসংযোগ

বিষয়শ্রেণী:কলাপাড়া উপজেলার ইউনিয়ন